section_heading: O susretu<ref>Spektakl na Šalati presudili penali
paragraph_text: Medveščak je bio bolji u drugom periodu. Pucalo se sa svih strana, a svoje su udarce isprobavali Andy Sertich, Aaron Fox, i Conrad Martin. 29. minuta donosi dvostruko isključenje gostujuće momčadi, a s gotovo minutu i pol situacije "pet na tri" hokejaši Medveščaka su došli do prednosti. To se dogodilo kada je Mike Ouellette iz ravnine gola dodao je pločicu za Johna Hečimovića koji bez problema sprema pločicu u mrežu. Do 35. minute ubilježen je još jedan udarac Mikea Prpicha, ali i nekoliko novih obrana Kristana koji spretno zaustavlja sve udarce gostujuće momčadi. Tada Jeff Heerema lijepo dodaje pločicu za Joela Prpica kojeg su austrijski braniči ostavili samog pred golom te on lakoćom poentira i povećava vodstvo Medveščaka. Posljednji period započeo je pritiskom Austrijanaca na gol Kristana, što im se i isplatilo u 47. minuti. Gerhart Unterluggauer pogodio je koljeno Alana Letanga nakon čega se pločica kroz Kristanove noge odbija u gol. Već u sljedećem napadu Hečimović anulira gostujući gol, no slovenski sudac ga poništava. Razlog - upitno Hečimovićevo igranje nogom. Villach to nije obeshrabrilo, a bolju igru u posljednjoj trećini okrunili su novim pogotkom. Michael Raffl uputio je udarac prema Kristanovom golu, a skrenutu pločicu u gol je pospremio Guenter Lanzinger za izjednačenje. Posljednjih deset minuta obje su momčadi imale svojih prilika. Kod Medveščaka su pokušavali Hečimović i Kenny MacAulay, dok je Robert Kristan u nekoliko navrata spašavao čiste šanse austrijskih napadača. Kako u posljednjoj trećini više nije bilo pogodaka, utakmica je otišla u produžetke.